Arvasin, et lähen ilma Ole Gollyta hulluks.
Aga kummalisel kombel tundsin end suurepäraselt.
Teate seda tunnet, kui istute uude autosse
ja nuusutate uue auto lõhna?
Tundus, et terve mu elu lõhnas nüüd niimoodi.
Et end lõplikult proovile panna,
otsustasin avada Ole Golly endise magamistoa ukse.
Kui ma nutma ja juukseid katkuma ei hakka,
olen järelikult valmis Harrieti ajastu alguseks.
Suured tänud teile.
Tere hommikust, Harriet.
Imelist hommikut, Harriet!
Kuidas mu lemmiktütrel sel kaunil hommikul läheb?
Seda, kui mures su vanemad on, näitab see...
Kuulsa tomativõiku pärast ei tasu üldse muretseda.
...kui veidralt reipad nad on.
Superema tegeleb sellega.
Tegelikult, Superema, eelistan ma diagonaalset lõiget.
Muidugi! Kuidas ma unustada sain? Lihtsalt...
Harjutamine teeb meistriks!
Ema, Ole Golly 5027 tomativõikut olid küll suurepärased,
aga nüüd on aeg edasi liikuda ja proovida midagi uut.
Näiteks sooja lõunat.
Suurepärane mõte.
Mul on miljon suurepärast mõtet. Lähen nüüd!
Ei ole midagi paremat uue elu lõhnast.
Ma tahan lihtsalt olla Sa tahad lihtsalt olla
Me tahame lihtsalt olla
Saan selleks, kes olla tahan
Iseseisvaks
Ei, ma ei lõika juukseid maha
Ja kannan seljas, mida tahan
Mulle meeldib Kui ma saan olla mina ise
Mina ei taha Sina ei taha
Me ei taha käskudele alluda
HARRIETI AJASTU
LOUISE FITZHUGH' AINETEL
Otsustasin, et Harrieti ajastu vajab oma tunnuslaulu.
Põmaki!
On sul kõik hästi? - Parem kui iial varem.
Kas päriselt parem kui varem
või igatsed Ole Gollyt ning hakkad nutma ja karjuma nagu hull?
Mis asja sa teed?
Üritan keelega nina puudutada.
Ma pole varem proovinud.
Tere hommikust, mu vaprad noored näitlejahakatised.
Lahe! Hakkama sain.
Tund algas, Harriet.
Vabandust, prl Elson.
Nagu te teate, on sügisene lõikuspidu peagi käes.
Ja meie tähistame seda igal aastal näidendiga.
Niisiis. Kellel on mõtteid?
Milleks vaeva näha?
Prl Elson ootab igal aastal ettepanekuid
ja valib alati Marioni nõmeda idee.
Kõigil on oma teooria, miks prl Elson Marionile ei öelda ei saa.
Kaks sõna. Tahte... - Allutus.
Kuulsin, et Marion ostab ta ära. Kartulikookidega!
Miks te minult küsite? Ma ei tea.
Miks arvate, et tean?
Aga kuulsin, et...
Tere, Marion! Soojendasin lihtsalt su tooli.
Oleme vist lõpetanud.
Midagi, kus oleks piraate. Või karusid.
Näiteks madam Curie ja tema mees avastamas raadiumit ja tõelist armastust?
Või siis piraadid ja karud.
Kuna me tähistame talve saabumist,
võiksime rääkida enda soojendamisest.
Jah! Auavaldus käpikutele.
Või sellest, kui seisad metroo tuulutusvõre kohal, rong möödub
ja soe tuul puhub püksisäärest sisse.
Tahtsin just sama öelda.
Sama... - Lainepikkus.
Veel keegi?
Mis teha, kunagi on ikka esimene kord.
Jah, Harriet?
Kuna me lõikuspeo õhtusöögil alati suure ahjukana nahka pistame...
ÜLISALAJANE
...ja räägime ajaloos Trooja sõjast,
valmistame suure Trooja kana, mille kreeklased troojalastele kingivad.
Ja kui troojalased sööma asuvad, rünnatakse neid ootamatult.
Nägin seda juba vaimusilmas. Mu näidendist saab hitt,
seda mängitakse Broadwayl ja Montrealis, kus Ole Golly seda näeb.
Marion, ära hoia meid teadmatuses.
Teen ettepaneku mängida toite, mida me lõikuspeo õhtusöögil sööme.
See on aktuaalne, originaalne ja pealegi
kirjutasin ma juba näidendi valmis.
Prl Elson ei olnud Harrieti ajastust ilmselgelt midagi kuulnud.
Braavo, Marion.
Ilmselt soovid mängida ahjukana.
Ideaalne!
Rachel ja Beth Ellen, teid näen ma kanakoibadena!
Hr Matthews ja Pinky, teie võiksite olla maguskartulid.
Carrie, sind kujutlen ma rooskapsana.
Janie ja Sport oleksid suurepärased kartulikoogid.
Harriet, mida arvad sibula rollist?
Arvan järgmist: ei-ei-ei
ja ei. PS, ei.
Ei, Harriet, see on naeruväärne.
Sibulad on imelised.
Need haisevad ja ajavad inimesed nutma.
Nendes on peidus palju enamat.
Mida sa teha üritad?
Prl Elson ütles, et eheda sibula mängimiseks
pean õppima veeredes kukkuma, nagu sibul.
Valmistud lõikuspeo näidendiks?
Ei, mängin lihtsalt naljaviluks sibulat.
Ma lihtsalt küsisin.
Mis siin toimub?
Ta mängib sibulat.
Hea lavastaja ütleks, et sibula mängimiseks
pead tundma end sibulana.
Kas sa tunned end sibulana?
Mitte kõige vähematki.
Kallis, sa pead ennast sibulana tundma.
Ma ei taha sibul olla.
Ja ongi hea.
Sibulatele kirjutatakse vähe rolle.
Kui sa nii tark oled, eks näita, kuidas veeredes kukkumine käib.
Suurima heameelega.
No kas tunned end sibulana?
Ma üritan, aga heal juhul olen talisibul.
Vabandust.
Kui see sulle nalja teeb, siis äkki proovid ise?
Ehk proovingi.
Nüüd, mil olen olnud sibul, tahaksin teada, mis tunne on olla laud.
Või vann. Või teine inimene.
Mida Ole Golly selle peale kostaks?
Ole Golly meenutab hammastega lindu,
kuid mina olen vist tõesti natuke sibula moodi.
Pärast luhtunud katset otsustasin, et ehedaks sibulaks muutumiseks
pidin ma veel infot koguma.
Minu suurema väävlisisalduse tõttu
on kollane sibul tuntud mitmekülgsema maitse poolest.
Madala väävlisisalduse tõttu
on Bermuda sibul tuntud palju magusama maitse poolest.
Ära kuula neid tobusid.
Kui tahad magusamat, kuid samas mitmekülgsemat maitset,
on valikuid vaid üks. Nimelt...
Bermuda sibul. - Ei, vaid...
Kollane sibul. Säh sulle!
Ei, Vidalia!
Siis võtsin raamatukogust raamatuid
ja õppisin igasugu hämmastavaid asju.
Kas te teadsite, et New Yorki kutsuti varem Suureks Sibulaks?
Sest võisid eemaldada linnalt
ühe kihi teise järel, ilma et oleksid selle südameni jõudnud.
Iidsed egiptlased seevastu pidasid sibulat jumalaks.
Ning uskusid, et selle kerajas kuju
ja kontsentrilised ringid sümboliseerivad igavikku.
Mida rohkem ma lugesin,
seda paremini hakkasin mõistma ühte Ole Golly kuulsatest tsitaatidest.
Dostojevski ütles:
„Kui sa armastad kõike,
näed kõigis asjades jumalikku saladust.“
Kui järgmisel päeval kostüümid kätte saime,
mõtlesin, mida Dostojevski oleks öelnud,
nähes mind mu naeruväärses sibulakostüümis.
Vähemalt oli sellel salatasku märkmiku jaoks.
Ja ma ei süganud ennast nagu hull.
Carrie Andrewsi rooskapsakostüüm
näis aga täitsa tavaline, kui üks veider detail välja arvata.
Miks see rooskapsa järele haiseb?
Pinky ja Lillasokk saabusid ühesugustes maguskartulikostüümides.
Sa oled magusalt fantastiline.
Sina oled kartuljalt fantastiline.
Rachel ja Beth Ellen olid kanakoivad.
Ma kukun! Püüa kinni!
Ah jaa. Vabandust, Beth Ellen, käsi pole.
Ja nagu oodata võiski,
oli Marioni ahjukanakostüüm kõigist teistest pea jagu üle.
Mis on? Kas kõigil polegi vanatädi, kes Broadwayle kostüüme õmbleb?
Alustuseks tahan öelda, et te kõik näete lihtsalt isuäratavad välja.
Isuäratavad!
Kas aitate mind püsti või pean teid nimekirja lisama?
NIMEKIRI
Rachelil oli nimekiri kõigist, kellele ta kunagi kätte maksta plaanis.
Hr Horatio.
Aitäh, hr Horatio.
Võta heaks.
Jah, nii, kombes. Kombes.
Vaat siis, Rachel, keegi ei saanud viga.
Appi!
Esimese proovi alustuseks küsime endalt,
mida teha, et tegelaskujuga tõepoolest samastuda.
Minu jaoks on kõige tähtsam minna asjasse süvitsi ja tegelaskuju tundma õppida.
Heldeke, Harriet, sa oled ju suisa meisternäitleja.
Tegelikult on see minu arust väga hea nõuanne, Harriet.
Las kõik pühendavad nüüd pisut aega oma tegelaskujude tundmaõppimisele.
Vabandust, Beth Ellen, ma ei näinud sind.
Ettevaatust!
Kana vajab oma koibi.
Käed eemale!
Esimese proovidenädala lõpuks
oli minust saanud praelisandite mitteametlik juht.
Oleme küll pelgalt lisandid,
kuid kui me kokku hoiame, saame palju ära teha.
Leppige sellega!
Prl Elson, Harriet kirjutab minu näidendisse teksti juurde.
Suurepärane käsikiri, Marion.
Arvan lihtsalt, et praelisandid võiksid häälekamad olla.
Kas võin vaadata?
Ma mõistan, mida sa öelda tahad, Harriet.
Ahjukana on peategelane.
Kuid ilma lisanditeta pidusööki ei olekski.
Täpselt nii.
Kas ma võin selle lause oma kõnesse panna?
See on päris geniaalne.
Ei noh, ole hea.
Hea käik, Harriet M. Welsch.
Hea käik.
Marioni käsikirja parandamine oli palju raskem, kui ma arvasin.
Tere, Harriet.
Ole Golly!
Kuidas Montreal oli?
Õppisin pisut prantsuse keelt.
Tõlge: „Kuidas kirjutamine edeneb?“
Ma pabistan.
Ma ei ole oma kirjutisi kunagi kellelegi teisele näidanud.
Äkki see ei kõlbagi?
Kirjanik Samuel Beckett ütles järgmist. Elu kohta, aga puudutab ka kirjutamist.
„Ma ei suuda jätkata. Ma jätkan.“
Nii et pea vastu.
Ei, ära mine.
Sa pead igal õhtul teki ära tõmbama ja ütlema, et mul on aeg uinuda.
Mu vanemad ei tee seda kunagi. Pealegi igatsen ma sind.
Au revoir, Harriet. Au revoir.
See on prantsuse keeles...
Hüvasti.
Teadsin, et ma olen selle jaoks kaugelt liiga vana.
Aga see oli hädaolukord,
mille vastu aitas vaid viieaastase lapse mängimine.
Ole Golly mind ei päästa.
Viieaastase mängimine ei päästa ka.
Abirattad olid igaveseks eemaldatud.
Mind sai päästa vaid üks inimene: Harriet M. Welsch.
„Mu sõbrad, roomlased, köögiviljad! Mind võtke kuulda!“
Totakas.
„Miks ei võiks lisandid hoopis pearoa asemel olla?“
Pearoa asemel?
Noh, ka tavalisest kartulist
Võib saada maitsev roog
Graatsiline riiv tantsu lööb Pann kuldpruuni tooni loob
Krõbedate maiuste maailmas Kuulub meile kuldne kroon
Ma ei teadnud, kust laul tuli, kuid tahtsin näha, mis sellest sai.
Lubage, et teid maitsete maailma toon
Prl Elson, olin küll lahkelt nõus, et Harriet võib mõned read kirjutada,
kuid ei lubanud tal oma näidendit muusikaliks muuta.
Marion, ma mõistan, miks sa ärritunud oled.
Ja on aeg midagi ette võtta.
Need emotsioonid, mida sa praegu tunned: viha, rahulolematus, kadedus...
Ürita mõne emotsiooni sisse sukelduda ja vaata, kuhu see su viib.
Aga prl Elson!
Näitlemine on teekond, Marion. Ära karda.
Nii, Harriet, võtame uuesti algusest.
Tahan, et kõik lisandid refräänis ühineksid.
Ja üks ja kaks ja kolm.
Tegin vist midagi õigesti, sest järgmisel päeval
töötasid kõik lisandid oma tegelaskujude kallal.
Olen maguskartuliks loodud.
Ka mina olen maguskartuliks loodud.
Poisid, palun lõpetage ometi see loba!
Kartulikooki tahad?
Noh, ka tavalisest kartulist Võib saada maitsev roog
Graatsiline riiv tantsu lööb
Pann kuldpruuni tooni loob - Siin on järjekord.
Krõbedate maiuste maailmas Kuulub meile kuldne kroon
Lubage, et teid maitsete maailma toon
Ma olen rooskapsas.
Olen rooskapsas.
Rõve!
Kuidas saad sa tahta olla miski, mis haiseb nagu mädamuna?
Mädamunahaisu, mida seostatakse rooskapsaga,
põhjustab ülekeetmine.
Aga pärast kerget aurutamist
on rooskapsad magusa pähklise maitse ja krõbeda tekstuuriga.
Ma olen rooskapsas. Ma olen rooskapsas.
Ma olen rooskapsas.
Millal see lõpeb?
Näitlemine on teekond, Marion. Ära karda.
Harriet!
Lihtsalt... Sa oled hale!
Prl Elson, Harriet üritab üle võtta mu...
Marion, oledki siin. Suurepärane.
Täpselt õigel ajal. Hakkame harjutama uut stseeni, mille kirjutas Harriet.
„Pähh-pähh, rooskapsas, sa haised nagu mädamuna.“
„Mädamunahaisu, mida seostatakse rooskapsaga...“
Asi on liiga kaugele läinud!
Ma olen pearoog, mitte pahalane!
See sul läbi ei lähe!
Marion!
No nii.
Kutsusin teid siia, et harjutada ilma Marionita ülisalajast uut laulu,
mis näidendi lõpetab. - Hea plaan, Harriet.
Vaadake, kes tuli.
Tahtsime teada anda, et me lahkume näidendist.
Kui me algse käsikirja juurde ei naase.
Võib-olla ongi näidend Marionita parem.
Teadsin, et Janiel on õigus. Ilma ahjukanata
oleks lõikuspeonäidend täielik läbikukkumine.
Marion, sa tead, et me ei saa ilma sinuta.
Oleksid pidanud sellele enne mu näidendi kaaperdamist mõtlema.
Arvate, et Harriet M. Welsch tahab näidendi paremaks muuta?
Tegelikult soovib ta lihtsalt mulle kätte maksta.
See ei ole tõsi.
Tõesti? Sa polegi siis vihane, et ma enam sinu sõber ei ole?
See oli ammu.
Tead, tahaksin öelda, et valel on lühikesed jalad,
aga sinu jalgu ma õieti ei näegi.
Nii et ütlen hoopis: „Valevorstil on nõme sibulakostüüm.“
Sa ise valetad.
Valevorsti väitel.
Ma ei ole valevorst!
Vabandust. See oli õnnetus. Jäid terveks?
Te kõik nägite seda. Ta ründas mind.
Tehke midagi.
Aga mida sa... - Laske käia.
Jookse, Harriet!
Mida me teeme, kui ta kätte saame? - Pole aimugi. Arvasin, et sina tead.
Kuhu ta läks? - Hargneme!
ÜLISALAJANE
See polnud võimalik. Või oli?
See uue elu lõhn, millest ma rääkisin...
Mu märkmik oli Marioni käes.
Nüüd tundsin ma vaid hirmu lehka.
Noh, kuna sa väidad, et ei ole valevorst,
peab kõik, mida sa meist oma märkmikusse kirjutasid, ju tõsi olema.
Ainus, kes mu märkmikku loeb, olen mina!
Siin on midagi minu kohta.
Ja täpselt nii Harrieti ajastu ametlikult hingusele läkski.
Ma tahan lihtsalt olla Sa tahad lihtsalt olla
Me tahame lihtsalt olla
Mina ei taha Sina ei taha
Me ei taha käskudele alluda
Ja ma annan endast parima Et naabruskonnas head teha
Naeratan hästi kenasti
Ja püüan rääkida tõtt
Ma tahan lihtsalt olla Sa tahad lihtsalt olla
Me tahame lihtsalt olla
Mina ei taha Sina ei taha
Me ei taha käskudele alluda
Saan selleks, kes olla tahan
Iseseisvaks
Ma tahan lihtsalt olla Sa tahad lihtsalt olla
Me tahame lihtsalt olla
Ei, ma ei lõika juukseid maha
Ja kannan seljas, mida tahan
Mulle meeldib Kui ma saan olla mina ise
Mina ei taha Sina ei taha
Me ei taha käskudele alluda
Tõlkinud Triin Jürimaa